A körtefának egy különös ellenségéről. 93 
ték; a mellkason a szárnyak tövétől eredve, mintegy a mellkas felső 
felének széle körül, keskeny és czitromszín-sárga vonalak vannak 
(legalább az előttem lévő hímnél így van ez) s azon kívül a mell- 
kasa hátulsó részén (metanotum) van ugyanilyen színű 3 folt is: 
közepén egy hegyes háromszög alakú és tőle oldalt is szintén egy- 
egy kisebb háromszögű folt; mind e szögek hegye előre irányul. 
Lába fehér, a czombok czitromszín-sárgák ; a lábízek szennyesek, szür- 
kés-fehérek ; szárnya átlátszó, szivárvány színekben játszik. Potroha 
narancsszín-sárga, de eleje (első és második szelvénye) és hegye 
(talán csak a nősténynél ?) feketék. 
Hogy kikelése után milyen virágon tartozkodik és vajjon 
követi-e a szalmadarázs példáját és felkeresi-e az akkor már nyíló 
ernyős-virágokat, nem tudom, mert szabadban még nem figyeltem 
meg e darazsat. Hogy a körtefa hajtásait miként fertőzi meg, azt 
a látott sérülések alapján írtam le. 
A darász életmódjának többi része tehát egyelőre homályos. 
Ugy látszik ritkább kártevő, mert kevés az ellene hallható 
panasz. Magyarországról csak az itt elmondott esetet ösmerem. Ámde 
ha ritkább is az előfordulása, azért ahol akad, sok bajt okozhat, 
mert a hervadó, száradó hajtásokból következtetve, igen sok haj- 
tást tesz tönkre. 
A kár jelentősége nagy. Mert ha nem is fenyegeti a fa élet- 
erejét és közvetetlenül nem bántja a fa termését, a közvetett kár 
nagy. Láttuk, hogy a hajtást miként pusztítja el. E hajtás pusz- 
tításnak első következménye az, hogy a fa koronája nem úgy nő, 
miként azt a kertész akarja, hanem a miként az a darázs-bánta- 
lom folytán lehet. Ennek szembeötlő következménye az, hogy az 
egyes gallyak hegyei jövő évben igen elvillásodnak, mert a 
tönkretett hajtás alatt lévő száradt részhez közvetetlenül eső rügyekből 
2—3 is hihajt. Ebben az így keletkezett három hajtásban azonban 
megint nincsen öröme a kertésznek, mert a darázs jövő évben tönkre 
teszi ezt is. Hogy ez a kár így ismétlődik és hogy azon a gallyon" 
a mely az előző évben, tehát hajtás korában, e darázstól szintén szen" 
vedett, szenvednek az újabb hajtások is, azt több esetben láttam. 
A megelőző évi sérült, s így elszáradt hajtás, mint valami nyárs, ott 
meredez az ez évi hajtások között, a melyek már szintén hervad- 
nak, száradnak. 
Kihat e kár, ámbár csak közvetve, a terméshozamra is. 
Hiszen sok rügy, mely idővel termő rügygyé fejlődhetett volna, e 
-darázs bántódása folytán fás rügygyé változik. S ez már a termő- 
